Komoė
Komoė (pranc. Comoé) – upė Vakarų Afrikoje; Burkina Fase ir Dramblio Kaulo Krante. Prasideda Burkina Faso pietvakariuose, tarp Banforos ir Bobo Diulaso. Teka į pietryčius, kerta Dramblio Kaulo Krantą iš šiaurės į pietus. Teka lygumomis, plynaukštėmis; sudaro slenksčius, krioklius. Įteka į Gvinėjos įlankos Ebrijė lagūną. Pagrindiniai intakai: Leraba, Iringu, Bajakokorė. Upės vanduo naudojamas drėkinimui, žemupys laivuojamas. Prie upės įrengtas Komoės nacionalinis parkas.